- DANIEL
- <
- 7
- >

7
Daniel Loh Satlung Pali A Hmuh
1 Babylon manghai Belshazzar kah a kum khat dongah Daniel loh amah kah thingkong dongah mang neh a lu dongkah mangthui te a hmuh .Te dongah a mang kah olka a thui te a cuinah ah a daek . 2 Daniel loh a thui vaengah , “Khoyin kah ka mangthui neh ka om vaengah ka hmuh .Te vaengah vaan kah khohli pali tah tuitun puei duela kilkul . 3 Olp 13. 1; 17. 8.Te phoeiah rhamsa len pali Te tuitunli lamloh ha thoeng tih khat neh khat hlihloeh uh . 4 Olp 13. 2.A cuek Te sathueng bangla om dae a phae tah atha kah bangla ka hmuh . A phae te a poelh uh tih diklai lamloh a huel uh duela ka om .Te phoeiah hlang bangla a khobom dongah pai tih anih te hlang kah thinko a paek . 5 A pabae kah rhamsa pakhat bal tah vom neh lo u tih khat ben ah pai ne . A ka khui kah a no neh a no laklo ah vaerhuh cungthum a koeng tih anih te , “Thoo lamtah a saa he muep ca ,” a ti nah . 6 Te phoeikah te ka sawt vaengah pakhat tah kaihlaeng bangla tarha om . Te te a nam , a nam ah vaa pali kah a phae om. Rhamsa te lu pali lo tih anih te saithainah a paek . 7 Olp 12. 3; 13. 1.Te phoeiah khaw khoyin kah mangthui neh ka hmuh tih ka om . A pali nah rhamsa tah rhimom neh rhihom tih bahoeng tlung . Amah kah thi no a len khaw a ai tih a tip phoeiah a coih Te a khobom neh a til . Te tah a taengkah rhamsa boeih lakah tloethoeh tih a ki parha lo. 8 Olp 13. 5,6.A ki te ka poek tih ka om vaengah a ki ca pakhat Te a laklung ah tarha cawn . A hmai , a hmai ah a ki cuek te pathum a phuk pa uh. Tekah a ki dongah hlang mik bangla mik om tih a ka khaw a len la cal he .
Tampo Khohnin Hlang Capa
9 Olp 20. 4; Olp 1. 14.Ngolkhoel a hol rhoek te ka sawt tih ka om li vaengah tampo khohnin Te ngol . A pueinak tah vuel bangla bok tih a lu sam khaw tumul bangla bok . A ngolkhoel tah hmairhong hmai la om tih a kho Te hmai la rhong . 10 Olp 5. 11; Olp 20. 12.Hmai sok Te anih taeng lamloh phuet tih long . A thawng a thawng loh thotat uh tih amah taengah a sang a sang la pai uh . Laitloeknah te a hol tih cabu a rha uh . 11 Ka sawt tih ka om vaengah a ki loh a thui boeilen olka ol dongah rhamsa a ngawn hil ka om tih ka sawt .Te vaengah a pum te a thup pah tih hmaitak hmaisai khuila a pup . 12 Rhamsa tloe rhoekTe a saithainah a khoe pah dae amih hingnah ham Te khoning neh a tue a congnah la a paek .
Hlang Capa Taengah Khohungnah A Paek
13 Mat 24. 30; 26. 64; Mrk 13. 26; 14. 62; Luk 21. 27; Olp 1. 7,13; 14. 14.Khoyin mangthui neh ka om tih ka hmuh .Te vaengah hlang capa phek Te vaan kah khomai neh tarha ha pai tih tampo khohnin te a paan .Te phoeiah anih Te amah taengla a nawn . 14 Olp 11. 15.A taengah saithainah neh thangpomnah neh ram khaw a paek coeng.Te dongah namtu pilnam boeih neh olcom olcae loh amah te a bawk uh . A saithainah khaw kumhal kah saithainah la om tih nong mahpawh .Te dongah a ram he tim tlaih mahpawh .
Mangthui Kah Thui Ngaihnah
15 Kai Daniel he ka pum khui ah ka mueihla mawn tih ka lu kah mangthui loh kamah n'cahawh . 16 Aka pai khuikah pakhat te ka paan tih a cungkuem te anih taengah rhep ka dawt .Te dongah kai hamla a thui tih ol kah thuingaihnah Te kai m'ming sak. 17 Amih rhamsa len pali he tah diklai lamloh manghai pali pai ni. 18 Olp 22. 5.Tedae ram Te sangkoek kah aka cim rhoek loh a dang uh vetih ram Te dungyan duela a pang uh ni. Dungyan kah dungyan duela a pang ni. 19 Te vaengah rhamsa pali te oltak la ka ngaih . Amih boeih Te a cungkuem dongah a hlihloeh la om tih a no mah bahoeng a rhimom . A no Te thi tih a kuttin Te rhohum , a hnom tih a ai phoeikah a coih Te a khobom neh a til . 20 A lu dongkah a ki parha neh pakhat aka cawn Te khaw , a taengah pathum rhoek a rhul la a rhul Te khaw , ki loh a mik a khueh bal tih a ka loh a len la a cal khaw , a hui lakah a mangthui a len kawng khaw ka ngaih. 21 Olp 13. 7.Ka om tih ka sawt vaengah tekah ki loh hlang cim rhoek taengah caemtloeknah a saii tih amih te a noeng uh . 22 Olp 20. 4.Tampo khohnin a pai hil laitloeknah he sangkoek kah a cim rhoek ham a paek coeng.Te dongah a tue a pha vaengah ram he aka cim rhoek loh a pang uh . 23 Rhamsa a pali te, “Diklai ah ram a pali , pali la om ni. Te tah ram boeih lakah tloethoeh vetih diklai pum he a hnom ni. A taelh vetih a tip sak ni,” a ti . 24 Olp 17. 12.Ki parha tah ram khui lamloh manghai parha pai vetih amih lamloh a tloe phoe bal ni. Anih tah a cuek kah lakah tloethoeh vetih manghai pathum rhoek te a kunyun sak ni. 25 Olp 12. 14; 13. 5,6.Sangkoek kah sangkoek soehsalnah te ol la a thui vetih sangkoek kah a cim rhoek te a hnaemtaek ni. Khoning neh oltlueh Te thovael hamla cai vetih a kut ah a tue neh kum dongkah kum rhakthuem a paek ni. 26 Tedae laitloeknah a khueh vetih yoop ham neh a bawtnah hil thup hamla anih kah saithainah te a khoe pah ni. 27 Olp 20. 4; Olp 22. 5.Te vaengah ram neh saithainah khaw , vaan pum hmuiah ram kah lennah khaw sangkoek kah a cim pilnam taengah a paek ni. A ram he dungyan ram la a om dongah khohung boeih loh anih taengah tho a thueng uh vetih boe a ngai uh ni. 28 He hil he ol bawtnah la om. Kai Daniel khaw, ka poeknah yet tih kamah n'cahawh .Te dongah ka aa khaw kai soah yat dae ol he ka lungbuei ah ka khoem .

- DANIEL
- <
- 7
- >

7.3 Olp 13. 1; 17. 8.

7.4 Olp 13. 2.

7.7 Olp 12. 3; 13. 1.

7.8 Olp 13. 5,6.

7.9 Olp 20. 4; Olp 1. 14.

7.10 Olp 5. 11; Olp 20. 12.

7.13 Mat 24. 30; 26. 64; Mrk 13. 26; 14. 62; Luk 21. 27; Olp 1. 7,13; 14. 14.

7.14 Olp 11. 15.

7.18 Olp 22. 5.

7.21 Olp 13. 7.

7.22 Olp 20. 4.

7.24 Olp 17. 12.

7.25 Olp 12. 14; 13. 5,6.

7.27 Olp 20. 4; Olp 22. 5.

Public Domain