- OLKHUENG RHAEPNAH
- <
- 27
- >

27
Lungto dongkah Paipi
1 Te phoeiah Moses neh Israel pilnam khuikah patong rhoek te a uen tih, “Tihnin ah kai loh nang kang uen olpaek boeih he ngaithuen. 2 Jos 8. 30-32.Jordan na poeng tih BOEIPA na Pathen loh nang taengah m'paek khohmuen la na om khohnin vaengah lungto a len te namah loh thoh lamtah lungbok neh hluk. 3 BOEIPA na Pathen loh nang taengah m'paek khohmuen, Na pa rhoek kah BOEIPA Pathen loh nang taengkah a thui vanbangla suktui neh khoitui aka long khohmuen la kun ham na kat vaengah hekah olkhueng olka boeih he te dongah daek. 4 Jordan na poeng vaengah tihnin kah Ebal tlang ah kai loh nangmih kan uen vanbangla hekah lungto he ling uh lamtah lungbok neh hluk. 5 Sng 20. 25.Te vaengah BOEIPA na Pathen kah hmueihtuk te lungto hmueihtuk la pahoi suem lamtah thicung muk thil boeh. 6 BOEIPA na Pathen kah hmueihtuk te lungto a hmahling neh suem lamtah a soah BOEIPA na Pathen kah hmueihhlutnah nawn. 7 Rhoepnah na nawn vaengah pahoi ca lamtah BOEIPA na Pathen kah mikhmuh ah kohoe sak. 8 Te vaengah he lungto dongkah olkhueng olka cungkuem na daek he a then la thuicaih pah,” a ti nah.
Rhunkhuen Olkhueng
9 Te phoeiah Moses neh Levi khosoih rhoek loh Israel pum boeih te, “Sah lah, Israel nang loh hnatun lah. Tihnin ah BOEIPA na Pathen kah pilnam la na om coeng. 10 Te dongah BOEIPA na Pathen ol te hnatun lamtah tihnin kah kai loh nang kang uen olpaek neh oltlueh he vai,” a ti nah. 11 Amah tekah khohnin vaengah Moses loh pilnam te a uen tih,
12 Olr 11. 29; Jos 8. 33-35.“Jordan na poeng tih Gerizim tlang kah pilnam te yoethen paek vaengah he Simeon neh Levi, Judah neh Issakhar, Joseph neh Benjamin te pai saeh. 13 Ebal tlang ah rhunkhuennah dongah Reuben, Gad, Asher, Zebulun, Dan neh Naphtali he pai uh saeh. 14 Te vaengah Levi loh doo saeh lamtah Israel hlang boeih taengah pomsang ol thui uh saeh.
15 Sng 20. 4; 34. 17; Tho 19. 4; 26. 1; Olr 4. 15-18; 5. 8.“BOEIPA kah a tueilaehkoi mueithuk neh kutthai kah kutngo mueihlawn aka saii tih, yinhnuk ah aka khueh hlang te thae a phoei vaengah, pilnam loh boeih doo uh saeh lamtah, “Amen,” ti uh saeh. 16 Sng 20. 12; Olr 5. 16.“A manu neh a napa rhaidaeng la aka khueh te thae a phoei thil vaengah, pilnam loh , “Amen,” boeih ti saeh. 17 Olr 19. 14.“A hui kah rhi aka rhawt te thae a phoei thil vaengah, pilnam loh , “Amen,” boeih ti saeh. 18 Tho 19. 14.“Longpuei ah mikdael la aka palang sak te thae a phoei vaengah, pilnam loh ,” Amen,” boeih ti saeh. 19 Sng 22. 21; 23. 9; Tho 19. 33,34; Olr 24. 17,18.“Yinlai, cadah nuhmai kah laitloeknah aka maelh pah te thae a phoei thil vaengah, pilnam loh , “Amen,” boeih ti saeh. 20 Tho 18. 8; 20. 11; Olr 22. 30.“A napa mul a poelh tih a napa yuu taengah aka yalh tah thae a phoei thil vaengah, pilnam loh , “Amen,” boeih ti saeh. 21 Sng 22. 19; Tho 18. 23; 20. 15.“Rhamsa cungkuem taengah aka yalh te thae a phoei thil vaengah, pilnam loh , “Amen,” boeih ti saeh. 22 Tho 18. 9; 20. 17.“A napa canu, a manu canu, amah ngannu taengah aka yalh te thae a phoei thil vaengah, pilnam loh , “Amen,” boeih ti saeh. 23 Tho 18. 17; 20. 14.A masae-huta taengah aka yalh te thae a phoei thil vaengah, pilnam loh , “Amen,” boeih ti saeh. 24 “Yinhnuk ah a hui aka ngawn te thae a phoei thil vaengah, pilnam loh , “Amen,” boeih ti saeh. 25 Ommongsitoe thii neh a hinglu ngawn pah hamla kapbaih aka lo te thae a phoei thil vaengah, pilnam loh , “Amen,” boeih ti saeh. 26 Gal 3. 10.He olkhueng ol he vai hamla aka thoh puei pawt te thae a phoei vaengah, pilnam loh , “Amen,” boeih ti saeh,” a ti nah.

- OLKHUENG RHAEPNAH
- <
- 27
- >

27.2 Jos 8. 30-32.

27.5 Sng 20. 25.

27.12 Olr 11. 29; Jos 8. 33-35.

27.15 Sng 20. 4; 34. 17; Tho 19. 4; 26. 1; Olr 4. 15-18; 5. 8.

27.16 Sng 20. 12; Olr 5. 16.

27.17 Olr 19. 14.

27.18 Tho 19. 14.

27.19 Sng 22. 21; 23. 9; Tho 19. 33,34; Olr 24. 17,18.

27.20 Tho 18. 8; 20. 11; Olr 22. 30.

27.21 Sng 22. 19; Tho 18. 23; 20. 15.

27.22 Tho 18. 9; 20. 17.

27.23 Tho 18. 17; 20. 14.

27.26 Gal 3. 10.

Public Domain