- MARKU
- <
- 1
- >

MARKU
(The Good News According to Mark)
Mark Cabu Kawng
Mark long he Barnabad a nupu nah tih Barnabas, Paul, caeltueih Peter neh Khrih kah bibi a bi. (1 Peter 5:13). Anih long Peter taeng lamkah ni Khrih kawng muep a yakming. Mark kah a ming khaep he Johan lamkhaw om (Cael 12:12).
Jesuh Khrih dueknah lamkah a thokoep phoeiah he cabu he a tael. Olthangthen cabu khuiah tah he he lamhma cuek la a tael coi ni a ti.
Mark long tah Khrih he Pathen capa la om tih Pathen neh hlang kah tueihyoeih la om (1:1). Tedae thaomnah neh hlang taengah bibi a bi. (Cael 10:38; Rom 15:8,9). Bibi khuiah a len koek neh a then koek tah hlang tloe ham bibi he ni (9:35; 10:42-45). Mark long he Jesuh kah a thuituennah lakah a bibinah kawng he a yet a tueng sak. Jesuh kah thuinuetnah ol voei (4) bueng a tueng sak tih kopoekrhai sainah tah voei (18) tueng. Tedae Mathai dongah (14) Luka dongah (15) ni a tueng.
Sawt Yoeinah
I. Pathen Tueihyoeih kah rhuengphongnah1. 1-13
II. Pathen Tueihyoeih kah Galilee ah bibinah 1. 14—7. 23
III. Pathen Tueiyoeih Galilee tlangpuei khothoeng kah bibinah 7. 24—9. 50
IV. Pathen tueihyoei Jer
1
Baptisma Johan kah Olthui
1 Pathen Capa Jesuh Khrih kah olthangthen a tongnah. 2 Mal 3. 1Tonghma Isaiah dongah a daek tangtae bangla, “Nang hmai ah kamah kah puencawn kan tueih ne, anih loh na longpuei te a rhoekbah ni. 3 Isa 40. 3Khosoek ah pang ol loh , “Boeipa kah longpuei te rhoekbah uh'a caehlong te a dueng la saii uh ,” a ti.
4 Johan tah khosoek ah aka nuem la om tih tholh khodawkngainah dongah yutnah baptisma a kawng thui. 5 Te dongah Judah kho boeih neh Jerusalem pum loh anih taengla khong uh. Te vaengah a tholhnah te a phong uh tih Jordan tuiva ah Johan loh a nuem. 6 2Mg 1. 8 Te vaengah aka om Johan loh kalauk mul a bai tih, a pumpu ah maehpho cihin a naak tih tangboeng neh kohong khoitui te a caak. 7 A hoe vaengah, “Kai lakah aka len tah kai hnukah ha pawk. A taengah ka buluk tih a khokhom rhui hlam ham pataeng ka koih pawh. 8 Kai loh nangmih te tui ah kan nuem, dae anih long tah nangmih te Mueihla Cim ah n'nuem ni,” a ti.
Jesuh Baptistma a Dang
9 Tekah khohnin a pha vaengah Jesuh khaw Galilee kah Nazareth lamkah halo tih, Jordan ah Johan loh a nuem. 10 Tui khui lamkah koe a thoh vaengah vaan te ong uh tih Mueihla te vahu bangla a soah a rhum te a hmuh. 11 Sue 22. 2; Tgt 2. 7; Isa 42. 1; Mat 3. 17; 12. 18; Mrk 9. 7; Luk 3. 22Te vaengah vaan lamkah ol ha thoeng tih, “Nang tah Capa ka thintlo la na om, nang taengah ka lungtlun,” a ti.
Jesuh Cuekhalhnah
12 Te phoeiah anih te Mueihla loh khosoek la thaeng a khuen. 13 Khosoek ah khohnin sawmli a om vaengah Satan loh a cuek. Te vaengah satlung taengah khaw om dae anih te puencawn rhoek loh a khut uh.
Galilee kah Bibi nah
14 Tedae Johan te a voeih uh phoeiah Jesuh tah Galilee la pawk. Te vaengah Pathen kah olthangthen te a hoe. 15 Mat 3. 2 Te vaengah, “A tue te soep coeng tih Pathen ram tah yoei coeng, yut uh lamtah olthangthen te tangnah uh laeh,” a ti.
Hnukbang Rhoek a khue
16 Tedae Galilee tuili kaengah a caeh vaengah, Simon neh Simon mana Andrew tah tuihoi la om rhoi tih tuili ah lawk ana voeih rhoi te a hmuh. 17 Te dongah Jesuh loh amih rhoi te , “Kai hnukah bang rhoi lamtah nangmih rhoi te hlang aka tu tuihoi la om ham kang khueh eh?,” a ti nah. 18 Te dongah lawk na te pak a hlah rhoi tih Jesuh te a vai rhoi. 19 Tedae hawt a caeh vaengah Zebedee capa James neh a mana Johan te a hmuh. Te vaengah amih rhoi te lawng khuiah lawk a bo rhoi. 20 Te dongah amih rhoi te pahoi a khue hatah a napa Zebedee neh lawng khuiah a kutloh rhoek te pak a hlah tih amah hnukah cet rhoi.
Mueihla Thae A Haek
21 Kapernaum la a kun uh vaengkah Sabbath ah tah tunim la tlek kun tih a thuituen. 22 Mat 7. 28,29 Te vaengah anih kah thuituennah soah let uh. Amih a thuituen te saithainah aka khueh la om tih cadaek rhoek bangla om pawh. 23 Amih kah tunim ah hlang pakhat tah mueihla thae neh lawt om. 24 Te vaengah pang tih, “Nazareth Jesuh kaimih neh nang te mebang tloe lae? Kaimih he poci sak ham nim na pawk ? Nang unim ti khaw kam ming ta, Pathen kah hlangcim la,” a ti nah.
25 Tedae Jesuh loh anih te a ho tih, “ Paa lamtah anih lamloh cet laeh,” a ti nah.
26 Te vaengah mueihla thae loh anih te a suvaih sak. Te phoeiah ol a len la pang tih anih lamloh coe. 27 Te vaengah boeih a ngaihmang uh. Te dongah amamih te oelh uh thae tih, “Metlam nim he? Saithainah neh thuituennah a thai loh , mueihla thae rhoek pataeng a tueih vaengah a ol a ngai uh ,” a ti uh.
28 Te dongah a olthang tah Galilee pingpang khotomrhali boeih ah cet khonghak.
Simon Im ah Hlang tlo Muep a Hoeih Sak
29 Te phoeiah tunim lamloh tlek cet uh tih James neh Johan khaw, Simon neh Andrew im la pawk uh. 30 Tedae Simon masae tah tlo tih yalh. Te dongah anih ham te Jesuh taengah tlek a thui uh. 31 Te dongah a paan tih a kut te a tuuk pah. Anih te a thoh vaengah anih te satloh loh a hlah tih amih te a kok. 32 Hlaem a pha tih khomik a tlak vaengah tloh aka khueh rhoek neh rhaithae aka kaem boeih te Jesuh taengla a khuen uh. 33 Te vaengah kho pum ah aka om te thohka ah tingtun uh. 34 Te phoeiah tlohtat soeprhep aka khueh hlangtlo muep a hoeih sak. Rhaithae khaw muep a haek. Tedae amah te aming uh dongah rhaithae rhoek te cal sak pawh.
Galilee ah Olthangthen a Thui
35 Tedae khohmuep aih. ah yueya thoo tih aka nong te khosoek hmuen la cet tih thangthui. 36 Te vaengah Simon neh a taengkah rhoek loh Jesuh hnuk a dawn uh. 37 Tedae Jesuh te a hmuh uh vaengah a taengah, “Nang te boeih n'toem,” a ti na uh .
38 Te vaengah amih te, “ Kho om nah takuem ah cet uh sih lamtah, teah khawka hoeeh. Te hamni ka lo rhoe,” a ti nah.
39 Mat 4. 23; 9. 35Te dongah Galilee pum ah cet tih amih kah tunim ah olthangthen a hoe phoeiah rhaithae te a vai.
Hmaibae a Hoeih Sak
40 Te vaengah, hmaibae pakhat tah anih taengah pawk tih a hloep phoeiah a cungkueng thil. Te phoeiah Jesuh te , “Boeipa na ngaih koinih kai he nan cim sak thai ni,” a ti nah.
41 Te vaengah a thinphat tih a kut te a yueng. Anih te a taek tih, “ Ka ngaih ta, cim saeh,” a ti nah.
42 Te vaengah hmaibae tah anih lamloh pahoi nong tih cim. 43 Te phoeiah thanueih ah anih te tlek a tueih. 44 Tho 14. 1-32Tedae anih te, “ Na thui loeng loeng pawt ham ngaithuen. Namah cet lamtah khosoih na tueng phoeiah na cimcaihnah dongah Moses loh a uen te tah nawn pah. Te tew amih taengah paipueinah la om saeh,” a ti nah.
45 Tedae a caeh neh a tong tih pung a hoe dongah ol te yilhcet. Te dongah Jesuh tah kho khuiah loloh kun thai voel pawh. Te phoeiah tah khosoek hmuen ah vawl om dae anih te a taengvai lamloh a paan uh.

- MARKU
- <
- 1
- >

1.2 Mal 3. 1

1.3 Isa 40. 3

1.6 2Mg 1. 8

1.11 Sue 22. 2; Tgt 2. 7; Isa 42. 1; Mat 3. 17; 12. 18; Mrk 9. 7; Luk 3. 22

1.15 Mat 3. 2

1.22 Mat 7. 28,29

1.39 Mat 4. 23; 9. 35

1.44 Tho 14. 1-32

Public Domain