- TINGTOENG
- <
- 105
- >

105
Pilnam taengah Pathen kah Sitlohnah
1 BOEIPA te uem uh lah. A ming te khue uh lah. A khoboe te pilnam rhoek taengah tukkil uh lah.
2 Amah te hlai uh lah. Amah te tingtoeng uh lamtah amah kah khobaerhambae boeih te lolmang taeng uh lah.
3 A ming cim neh thangthen uh lamtah, BOEIPA aka tlap rhoek kah a lungbuei tah a kohoe saeh.
4 BOEIPA neh amah kah a sarhi te tlap lah. A maelhmai khaw tlap taitu lah.
5 A kopoekrhainah a saii neh a ka dongkah laitloeknah bangla anih khobaerhambae khaw,
6 A sal Abraham tiingan neh a coelh Jakob koca rhoek loh thoelh uh lah.
7 BOEIPA amah ni mamih kah Pathen coeng. A laitloeknah khaw diklai pum ah om.
8 A paipi tekumhal duela a thoelh dongah cadilcahma thawngkhat ham olka a uen.
9 Sue 12. 7; 17. 8; Sue 26. 3.Abraham neh Isaak taengah a saii a olhlo te,
10 Sue 28. 13.Jakob taengah oltlueh la, Israel taengah kumhal paipi la a sut pah.
11 Te dongah, “Kanaan kho rhi te na rho la nang taengah kam paek ni,” na ti nah.
12 A hlang kah hlangmi te a sii la om pueng tih, a khuiah bakuep uh.
13 Te vaengah namtom taeng lamkah namtom taengla, ram pakhat lamkah pilnam pakhat taengla poengdoe uh.
14 Sue 20. 3-7.Amih aka hnaemtaek ham hlang khueh pah pawt tih amih kongah manghai rhoek khaw a tluung pah.
15 Ka koelh soah ben boel lamtah ka tonghma rhoek te thaehuet thil boeh,” a ti nah.
16 Sue 41. 53-57.Khokha a khue vaengah kho khuiah conghol neh caak boeih te a phae pah.
17 Sue 37. 28; 45. 5.Amih hmai kah a tueih hlang, Joseph te sal bangla a yoih.
18 Sue 39. 20—40. 23.A kho te hlong neh a phaep pah uh a hinglu ah thicung loh a toeh.
19 A olthui a thoeng tue a pha due BOEIPA kah olthui loh ol loh anih te a cil a poe.
20 Sue 41. 14.Manghai loh a tah dongah pilnam aka taem loh anih a doek tih a hlah.
21 Sue 41. 39-41.Amah im kah boei neh a hnopai boeih aka taemrhai hamla,
22 A hinglu bangla a mangpa rhoek te khoh tih a hamca rhoek te cueih sak ham te a khueh.
23 Sue 46. 6; Sue 47. 11.Te vaengah Israel loh Egypt la kun tih Jakob loh Ham kho ah bakuep.
24 Sng 1. 7-14.Tedae a pilnam te muep a pungtai sak tih a rhal rhoek lakah a yet sak.
25 BOEIPA loh a sal rhoek te rhaithi sak tih, a pilnam aka hmuhuet ham Egypt rhoek kah lungbuei te a maelh pah.
26 Sng 3. 1—4. 17.A sal Moses neh anih ham a coelh Aron te a tueih.
27 Amih rhoi loh Egypt rhoek taengah Boeipa kah miknoek olka a tueng sak rhoi tih, Ham kho ah khaw kopoekrhai hno te a tueng sak rhoi.
28 Sng 10. 21-23.Khohmuep a tueih tih a hmuep sak dongah Boeipa kah olthui olka te koek uh thai pawh.
29 Sng 7. 17-21.A tui te thii la a poeh sak tih a nga khaw a duek sak.
30 Sng 8. 1-6.A kho kah bukak rhoek te a manghai rhoek kah imkhui la a khae sak.
31 Sng 8. 20-24; Sng 8. 16,17.Amah loh a uen tih a khorhi tom ah pil neh pilhlip uihli tlung.
32 Sng 9. 22-25.Khonal te rhael la a poeh sak tih a kho ah hmaisai hmai la coeng.
33 A misur neh a thaibu te khaw a haih pah tih a khorhi kah thing te a khaem pah.
34 Sng 10. 12-15.A uen bal tih kaisih neh lungang te tae na pawt la halo.
35 Te vaengah a kho kah baelhing boeih a caak tih a khohmuen kah a thaihtae khaw a caak pah.
36 Sng 12. 29.A kho khuikah caming boeih neh a thahuem boeih khuikah a thaihcuek te a ngawn pah.
37 Sng 12. 33-36.Te vaengah amih te cak neh, sui neh ham pawk puei dongah amah koca rhoek khuikah tah paloe pawh.
38 Amih Egypt rhoek te birhihnah loh a vuei tih amih rhoek a nong vaengah a kohoe uh.
39 Sng 13. 21,22.Himbaiyan bangla cingmai a yaal pah tih khoyin ah hmai a vang pah.
40 Sng 16. 2-15.A bih vaengah tanghuem a khuen pah tih vaan kah buh te amih a kum sak.
41 Sng 17. 1-7; Lmp 20. 2-13.Lungpang a ong vaengah tui ha phuet tih rhamrhae ah tuiva la a long sak te,
42 a sal Abraham taengkah a olkhueh cim te a poek dongah ni.
43 A pilnam khaw omngaihnah tamlung a coelh neh a khuen.
44 Jos 11. 16-23.Te vaengah namtu rhoek kah a thakthaenah namtom khohmuen te a paek tih a pang uh te,
45 a oltlueh ngaithuen sak ham neh a olkhueng te kueinah sak ham ni. BOEIPA te thangthen lah.

- TINGTOENG
- <
- 105
- >

105.9 Sue 12. 7; 17. 8; Sue 26. 3.

105.10 Sue 28. 13.

105.14 Sue 20. 3-7.

105.16 Sue 41. 53-57.

105.17 Sue 37. 28; 45. 5.

105.18 Sue 39. 20—40. 23.

105.20 Sue 41. 14.

105.21 Sue 41. 39-41.

105.23 Sue 46. 6; Sue 47. 11.

105.24 Sng 1. 7-14.

105.26 Sng 3. 1—4. 17.

105.28 Sng 10. 21-23.

105.29 Sng 7. 17-21.

105.30 Sng 8. 1-6.

105.31 Sng 8. 20-24; Sng 8. 16,17.

105.32 Sng 9. 22-25.

105.34 Sng 10. 12-15.

105.36 Sng 12. 29.

105.37 Sng 12. 33-36.

105.39 Sng 13. 21,22.

105.40 Sng 16. 2-15.

105.41 Sng 17. 1-7; Lmp 20. 2-13.

105.44 Jos 11. 16-23.

Public Domain