- AMOS
- <
- 1
- >

AMOS
(The Book of Amos)
Amos Cabu Kawng
Amos loh boiva saelhung a dawn doela Boeipa kah ol he 760 b.c. vaengah a thui. Amos he Judah ram tuithim ah a cun dae Pathen loh tlangpuei kah Israel ram la ol thui ham a tueih. Syria, Philistia, Phoenicia, Edom, Ammon, Moab, neh Judah he a cawh vetih dan a tat ni. Tedae Israel hlanglen rhoek loh khodaeng neh mangdaeng te a yoop dongah amih soah kah dantatnah kawng te a sen la a thui. Israel sokah laitloeknah kawng te othang panga a tueng sak. Kaisih loh buh boeih a yoop ni, diklai pum te hmai loh boeih a hlawp ni. Mikrhael rhui a toe te khaw Israel ca rhoek he Pathen kah uepomnah tangtlaeng dongah hing pawh a ti. Voeihang dongah kah thaihhmin loh Israel ca rhoek a poci ham yoei coeng a ti. Bethel im neh bawkkung rhoek khaw cungku pawn ni a ti. Israel ca rhoek te namtom taengah taekyak la om ni. A hnukkhueng ah ngaiuepnah om, ram te koep a thoh vetih pilnam khaw hoeih ni.
Sawt Yoeinah
Namtom soah olcaeknah 1. 1—3. 2
Israel neh Samaria a phae ni 3. 3—6. 14
Israel sokah dantatnah panga 7. 1—9. 10
Israel ham hmailong khosae 9. 11-15
1
1 2Mg 15. 1-7; 2Kh 26. 1-23; 2Mg 14. 23-29.Tekoa kah saelhung boei rhoek khuikah aka om Amos ol. Judah manghai Uzziah tue neh Israel manghai Joash capa Jeroboam tue, lingluei hmai kah kum vaengah Israel ham a hmuh pah. 2 Joe 3. 16.BOEIPA tah Zion lamloh kawk tih Jerusalem lamloh a ol a huel tih a thui. Te vaengah boiva aka dawn kah rhamtlim te nguekcoi tih Karmel lu rhae coeng.
Israel neh Imben Soah Laitloeknah
3 Isa 17. 1-3; Jer 49. 23-27; Zek 9. 1.BOEIPA loh he ni a thui. Damasku kah boekoeknah pathum neh pali dongah anih te ka rhael mahpawh. Gilead te thi vueituk neh a boh. 4 Te dongah Hazael im ah hmai ka tueih vetih Benhadad impuei a hlawp ni. 5 Damasku thohkalh te ka khaem vetih kolbawn lamkah khosa rhoek khaw, Betheden kah caitueng aka pom khaw ka thup ni. Aram kah pilnam te Kir la a poelyoe uh ni tila BOEIPA loh a thui. 6 Isa 14. 29-31; Jer 47. 1-7; Eze 25. 15-17; Joe 3. 4-8; Zep 2. 4-7; Zek 9. 5-7.BOEIPA loh he ni a thui. Gaza kah boekoeknah pathum phoeikah pali dongah anih ka rhael mahpawh. Amih hlangsol a poelyoe tih Edom taengah rhuemtuet la a det. 7 Gaza vongtung soah hmai ka tueih vetih a impuei khaw a hlawp pah ni. 8 Ashdod kah khosa neh Ashkelon kah caitueng aka pom rhoek khaw ka thup ni. Ekron taengah ka kut ka thuung vetih Philisti kah a meet rhoek khaw milh uh ni tila Boeipa Yahovah loh a thui. 9 Isa 23. 1-18; Eze 26. 1—28. 19; Joe 3. 4-8; Zek 9. 1-4; Mat 11. 21,22; Luk 10. 13,14.BOEIPA loh he ni a thui. Tyre kah boekoeknah pathum neh pali dongah anih te ka rhael mahpawh. Hlangsol te Edom taengah rhuemtuet la a det tih manuca kah paipi te poek uh pawh. 10 Te dongah Tyre vongtung soah hmai ka tueih vetih a impuei khaw a hlawp pah ni. 11 Isa 34. 5-17; 63. 1-6; Jer 49. 7-22; Eze 25. 12-14; 35. 1-15; Oba 1. 1-14; Mal 1. 2-5.BOEIPA loh he ni a thui. Edom kah boekoeknah pathum ham neh pali ham te anih ka rhael mahpawh. A manuca te cunghang neh a hloem tih a haidamnah khaw a porhak sak. A thintoek a yoeyah la a paem tih a thinpom te a ngaithuen yoeyah. 12 Te dongah Teman soah hmai ka tueih vetih Bozrah impuei khaw a hlawp pah ni. 13 Jer 49. 1-6; Eze 21. 28-32; 25. 1-7; Zep 2. 8-11.BOEIPA loh he ni a thui. Ammon ca rhoek kah boekoeknah pathum ham neh pali ham te anih ka rhael mahpawh. Amamih kah khorhi dangka hamla Gilead bungvawn rhoek te a boe uh. 14 Te dongah hmai tah Rabbah vongtung dongah ka hlup pah vetih a impuei khaw a hlawp pah ni. Caemtloek hnin ah tamlung neh cangpalam hnin kah hlipuei. 15 Amih kah manghai amah neh a mangpa rhoek vangsawn la rhenten cet ni tila BOEIPA loh a thui.

- AMOS
- <
- 1
- >

1.1 2Mg 15. 1-7; 2Kh 26. 1-23; 2Mg 14. 23-29.

1.2 Joe 3. 16.

1.3 Isa 17. 1-3; Jer 49. 23-27; Zek 9. 1.

1.6 Isa 14. 29-31; Jer 47. 1-7; Eze 25. 15-17; Joe 3. 4-8; Zep 2. 4-7; Zek 9. 5-7.

1.9 Isa 23. 1-18; Eze 26. 1—28. 19; Joe 3. 4-8; Zek 9. 1-4; Mat 11. 21,22; Luk 10. 13,14.

1.11 Isa 34. 5-17; 63. 1-6; Jer 49. 7-22; Eze 25. 12-14; 35. 1-15; Oba 1. 1-14; Mal 1. 2-5.

1.13 Jer 49. 1-6; Eze 21. 28-32; 25. 1-7; Zep 2. 8-11.

Public Domain