- TINGTOENG
- <
- 99
- >

99
Manghai he Cim
1 Sng 25. 22.BOEIPA he a manghai coeng dongah, pilnam rhoek loh tlai uh saeh. Cherubim dogah ngol tih, diklai khaw tuen saeh.
2 BOEIPA tah Zion ah len tih, pilnam boeih soah pomsang hang.
3 Na ming aka tanglue tih, a cim dongah rhih om te uem uh saeh.
4 Te dongah manghai kah sarhi loh tiktamnah te a lungnah tih, vanatnah la na sikim sak. Jakob khuiah khaw tiktamnah neh duengnah na saii.
5 Mamih kah BOEIPA Pathen he pomsang uh lamtah, a kho taengkah khotloeng cim taengah bawk uh.
6 Amah kah khosoih rhoek khuiah Moses neh Aron, a ming a khue khuikah Samuel, amih loh BOEIPA a khue uh vaengah, BOEIPA loh amih te a doo.
7 Sng 33. 9.Amih te cingmai tung lamkah a voek tih, amih taengah a paek olphong neh oltlueh te a ngaithuen uh.
8 Kaimih kah BOEIPA Pathen namah loh amih te na doo. Amih kah khoboe te phu a loh dae amih taengah khodawk aka ngai Pathen la na om.
9 Mamih kah BOEIPA Pathen te pomsang uh lah . Mamih kah BOEIPA Pathen tah a cim dongah, a tlang cim ah bawk uh lah .

- TINGTOENG
- <
- 99
- >

99.1 Sng 25. 22.

99.7 Sng 33. 9.

Public Domain